Public procurement notice: Additional Information
Published: 2023-05-24
Buyer: Hämeenlinnan kaupunki
Country: FI
Contract type: Services
Procedure: Open procedure
CPV classification: 32412000 | 64210000 | 72590000 | 72710000: Local area network services | 72720000: Wide area network services
Submission deadline: 2023-06-13
Award criteria: The most economic tender

Technical requirements: Hankinta tehdään hankintarenkaana, johon osallistuvat erikseen mainitut organisaatiot. Hämeenlinnan kaupunki (jäljempänä Tilaaja) toimii hankintayksikkönä osallistuvien organisaatioiden valtuuttamana. Osa yhteisöistä on mukana optiona, eli voivat hankkia palveluita tämän sopimuksen kautta. Lisäksi osa organisaatioista varaa oikeuden optiona hankkia osan sopimuksen palveluista, eli eivät sitoudu kaikkien palveluiden hankintaan.
Selvyyden vuoksi todetaan, että osallistuvan organisaation (mukaan lukien Hämeenlinnan kaupungin) osalta palvelu alkaa aikaisintaan siinä vaiheessa, kun organisaation aikaisempi (edellinen) sopimus vastaavasta palvelusta on päättynyt. Esimerkiksi jos organisaatiolla on voimassaoleva sopimus tietoliikennepalveluista 30.4.2024 saakka, voi kyseinen organisaatio alkaa ostaa tietoliikennepalveluita tämän hankinnan perusteella aikaisintaan 1.5.2024 alkaen.
Hankintapäätöksen sähköistä tiedoksiantoa varten tarjouksessa pyydetään ilmoittamaan tarjoajan sähköinen yhteystieto.
Suljettu tietoliikenneverkko, palomuuripalvelut, internet-yhteys, lähiverkon laitteet palveluna sekä näihin liittyviä optioita.
Tarjoja voi tarjota palveluita vain yhdelle tai useammalle osa-alueelle. Kaikille tarjottaville osa-alueille tulee tarjota kaikkia tarjouspyynnön ja vaatimusmäärittelyn (Liite 1) palveluita. Jokaiselle tarjottavalle osa-alueelle tulee täyttää erilliset vaatimusmäärittelyt sekä hintaliitteet. Vertailu ja hankintapäätös tehdään erikseen jokaisesta osa-alueesta.
Vaihtoehtoisia tarjouksia ei hyväksytä. Tarkemmat tarjousvaatimukset löytyvät tämän tarjouspyynnön liitteestä 1, jossa on ilmoitettu tarjottavien palveluiden vähimmäis- ja laatuvaatimukset.
Tarjouksen on oltava voimassa kuusi (6) kuukautta tarjouksen viimeisestä mahdollisesta jättöpäivämäärästä lukien. Hankintayksikkö tai Learnpoint Oy ei maksa korvausta kyseessä olevan tarjouksen tekemisestä.
Lain julkisista hankinnoista nojalla hankintayksiköllä on velvollisuus hylätä puutteelliset, tarjouspyynnön vastaiset tai myöhästyneenä saapuneet tarjoukset.
Hankintayksikkö pidättää oikeuden hylätä kaikki tarjoukset, mikäli tarjoushinnat ovat yleistä hintatasoa selvästi korkeammat tai tarjoukset ovat hankintayksikölle ilmeisen epäedullisia.
Toimittajalla on oikeus käyttää toteutuksessa alihankkijoita. Toimittaja vastaa alihankkijoiden työstä, toiminnasta ja laadusta hankintayksikölle ja mahdolliset alihankkijan toimintaa koskevat reklamaatiot sekä korvausvaatimukset hankintayksikkö osoittaa toimittajalle. Tarjouskilpailussa valitun toimittajan tulee ilmoittaa käyttämänsä alihankkijat hankintayksikölle ennen hankkeen toteutusta.
Mikäli tarjousasiakirjat sisältävät tarjoajan mukaan salassa pidettäviä liike- tai ammattisalaisuuksia, on tarjoajan selvästi merkittävä tarjousasiakirjoihin, miltä osin ne tarjoajan näkemyksen mukaan olisi pidettävä salassa. Tarjousten kokonaishinnat eivät ole liike- tai ammattisalaisuuksia. Mikäli varsinainen tarjousdokumentti sisältää liike- ja ammattisalaisuuksia, niin siitä tulee toimittaa myös julkinen versio.
Toimittaja sitoutuu toimittamaan kaikki palvelut Tilaajan käyttöön viimeistään vuoden 2024 loppuun mennessä.
Hankintapäätös pyritään tekemään kesäkuussa 2023 ja sopimus mahdollisimman pian tämän jälkeen. Tilaaja edesauttaa toimitusaikataulun toteutumisessa omalta osaltaan.